ભુજના સ્પંદન ટ્રસ્ટ દ્વારા છેલ્લા 3 વર્ષથી વિવિધ સેવાકીય પ્રવૃત્તિઓ કરવામાં આવી રહી છે. જેમાં રાજ્યની 60 થી પણ વધારે મેડિકલ તથા પેરામેડિકલ કોલેજમાં તબીબી અભ્યાસ કરતાં 430 વિદ્યાર્થીઓ અને ડોક્ટર્સ સભ્ય છે. જેમના દ્વારા 60 જોડી કપડાનું વિતરણ કરવામાં આવ્યું હતું. ગુજરાતના ભુજ, મોરબી, અમદાવાદ, ભાવનગર, સુરેન્દ્રનગર, જામનગર, રાજકોટ, ગાંધીનગર, વડોદરા તેમજ વલસાડમાં એકસાથે કપડાં વિતરણનો કાર્યક્રમ યોજવામાં આવ્યો હતો. જેના ભાગરૂપે ટ્રસ્ટના પ્રમુખ ડો.પાર્થ ગોલના માર્ગદર્શન હેઠળ સંસ્થાના તબીબ છાત્રોએ 120 કપડાંઓ એકઠા કરીને ભુજીયા ડુંગર ની તળેટી પાસે વસતા જરૂરિયાતમંદ પરિવારોને આપવામાં આવ્યા હતા. કાર્યક્રમ નું આયોજન અદાણી મેડિકલ કોલેજ માં અભ્યાસ કરતાં તબીબ છાત્રો અને હેમાંશી પટેલ દ્વારા કરવામાં આવ્યું હતું. સ્પંદન ટ્રસ્ટ દ્વારા ગરીબોને મદદરૂપ થવાની સેવાકીય પ્રવૃત્તિઓ ડોકટર્સ દ્વારા થતી સમાજસેવા ની પહેલ ગણી શકાય. છાત્રો એ જહેમત ઉઠાવી હતી.